b"\n_START_ARTICLE_\nLee Soon-kyu\n_START_SECTION_\nBiografi\n_START_PARAGRAPH_\nSunny er opprinnelig f\xc3\xb8dt i USA og flyttet senere til Kuwait. Familien flyttet deretter tilbake til S\xc3\xb8r-Korea p\xc3\xa5 grunn av Gulfkrigen._NEWLINE_I 1998 startet Sunny p\xc3\xa5 Starlight og ble en trainee for fem \xc3\xa5r, f\xc3\xb8r hun ble overf\xc3\xb8rt til Starworld der hun ble medlem av en duett som het Sugar, men denne debuterte aldri._NEWLINE_I 2007 ble hun anbefalt av Ayumi Lee, og ble overf\xc3\xb8rt til SM Entertainment. Etter flere m\xc3\xa5neders trening debuterte hun som medlem av Girls' Generation samme \xc3\xa5r. Hun var ogs\xc3\xa5 programleder av ChunJi fram til juli 2008._NEWLINE_Sunny er niese til SM Entertainment-gr\xc3\xbcnder Lee Soo-man. Hun har avsl\xc3\xb8rt at hennes far var medlem av et kjent college-band, Hwaljooro, sammen med Bae Chul-soo, en kjent radio-DJ og programleder av programmet 7080._NEWLINE_I tillegg til jentegruppa Girls' Generation har hun deltatt i flere andre prosjekter som soloartist."